b'\n_START_ARTICLE_\nSankta Maria i Roseng\xc3\xa5rd\n_START_PARAGRAPH_\nSankta Maria i Roseng\xc3\xa5rd er en romersk-katolsk menighet i Malm\xc3\xb6. Den n\xc3\xa5v\xc3\xa6rende kirken ble innviet 6. januar 1990 av biskop Hubertus Brandenburg._NEWLINE_Oblatfedrene kom till Malm\xc3\xb6 i 1966, men f\xc3\xb8rst i 1975 ble det etablert en anneksmenighet i Roseng\xc3\xa5rd da de etablerte seg i en mindre villa i Ekgatan 35, hvor det ble innredet et kapell og prestebolig. Like etter var dette blitt for lite, og man kj\xc3\xb8pte et st\xc3\xb8rre hus p\xc3\xa5 andre siden av gaten  med adresse  Ekgatan 40, hvor f\xc3\xb8rste etasje ble bygget om til et kapell. Dette ble kalt Mariakapellet og ble innviet 18. oktober 1978 av biskop Hubertus Brandenburg._NEWLINE_6. januar 1986 ble Roseng\xc3\xa5rd en egen menighet med navnet Maria i Roseng\xc3\xa5rd katolska f\xc3\xb6rsamling._NEWLINE_Menighetsbygningen og kirken ble etter hvert for lite, og det ble anskaffet en ny tomt og etter to \xc3\xa5rs byfggearbeider kunne dagens kirke bli innviet._NEWLINE_Kirken har innvendige utsmykninger av Eva Sp\xc3\xa5ngberg. Glasskunsten er utf\xc3\xb8rt av den polske kunstneren Malopsza._NEWLINE_Kirkeklokkene ble innviet 28. september 1996 og er benevnt Johannes Paul II og Ingrid av Sk\xc3\xa4nninge.'